text: Nag-atubang sa konsultasyon sa sektor nin transporte si 3rd District Congressman Gabby H. Bordado Jr. kan Camarines Sur sa tahaw kan inaatubang na krisis kan grupo sa padagos na paglangkaw kan presyo sa produkto nin petrolyo sa saiyang pinindugan sa congreso na suspendihon ngona an excise tax sa petrolyo asin pagtunaw kan oil deregulation law.
text: #000001
text: Ginibo an konsultasyon sa barangay Bagumbayan Norte, Ciudad nin Naga kan Marso 11 na inatendiran kan lideres asin miembros kan manlaen-laen na organisasyon nin transporte.
text: #000004
text: Kabale siya sa mga lehislador na naghuhorot magpa-apod na nin special session sa congreso si Presidente Rodrigo Duterte alagad puedeng mag-aksyon an jefe ejecutivo na suspendiron an excise tax asin oil deregulation law.
text: #000006
text: Si Bordado na naging consejal asin bise alcalde sa Ciudad nin Naga aram na an operasyon kan tricycles sakop kan mga lokal na gobierno alagad hinahagad niya sa DOTr na dapat ibale sa subsidiya sa gasolina.
text: #000009
text: Sektor nin transporte, jovenes asin progresibong grupo sa Camarines Sur nagpoprotesta na tunawon na an old deregulation law asin suspendiron an excise tax nganing mabawasan pagparalangkaw sa presyo kan petroleum products. BAYAN CAMSUR
text: #000011
text: Sinabi ni Bordado an congreso nag-alokar kan sinambit na cantidad sa irarum kan 2022 General Appropriation Act (GAA).
text: #000013
text: Sa entrevista ki Domingo Forlaje, general manager kan Pistton Transport and Mulitipurpose Cooperative sa Ciudad nin Naga, sinabi kaini na enterong apektado na an saindang sektor mala ngani si ibang mga tsuper ninda naglaog nalang sa mga konstruksyon asin iba pang trabajo mantang nalulugi man sana sa maghapon na kayod.
text: #000014
text: Si dating 150 miembros ninda sa PISTON maabot na sana sa 50 por ciento an nagkakayod. (dpa)
text: #000015